**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

**«27» ноябрь 2023-ж.**

**IX чакырылыш**

**кезексиз XXXV сессия**

**ТОКТОМ № 1 ПОСТАНОВЛЕНИЕ**

Жалал-Абад шаары боюнча 2024-жылга карата республикалык бюджеттен каржылануучу (дем берүүчү) гранттар аркылуу ишке ашырылуучу долбоорлорду жактыруу жана үлүштүк каржылоосун макулдашуу жѳнүндѳ

 Кыргыз Республикасынын Өкмөтүнүн 2015-жылдын 21-апрелиндеги №230 “Дем берүүчү (үлүштүк) гранттардын эсебинен долбоорлорду тандоо жана каржылоо жөнүндө жобону жана Долбоорлорду даярдоо жана ишке ашыруу боюнча нускаманы бекитүү тууралуу” токтомун негиз кылып, Жалал-Абад шаарынын мэриясынын 20.11.2023-ж. чыг.№01-19/4481 сандуу катты Жалал-Абад шаардык кеӊешинин кеңейтилген комиссиянын жыйынында карап, Депутаттардын Жалал-Абад шаардык кеңешинин кезексиз XXXV сессиясы

**ТОКТОМ КЫЛАТ:**

* + - 1. Жалал-Абад шаары боюнча 2024-жылга карата республикалык бюджеттен Дем берүүчү (үлүштүк) гранттардын тизмеси №1-тиркемеге ылайык жактырылсын.
			2. Жалал-Абад шаары боюнча 2024-жылга карата республикалык бюджеттен каржылануучу Дем берүүчү (үлүштүк) гранттын жалпы суммасы **28 818 572 сом,** анын ичинен жергиликтүү бюджеттен 30% үлүшү **10 418 572**  сом өлчөмүндө жактырылсын жана 2024-жылдын жергиликтүү бюджетин түзүүдө жергиликтүү бюджеттин долбооруна киргизүү жагы Жалал-Абад шаарынын мэриясына (Э.Ормоков) сунушталсын.
			3. Ушул токтомдун 1-тиркемеси менен бекитилген долбоорду Жалал-Абад шаарынын Өнүгүү стратегиясына толуктоо катары киргизүүгө макулдук берилсин, аткаруу жагы Жалал-Абад шаарынын мэриясына (Э.Ормоков) милдеттендирилсин.
			4. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О.Эшенкулов) милдеттендирилсин.
			5. Ушул токтомдун аткарылышын көзөмөлдөө шаардык кеӊештин бюджет, экономика, каржы жана салыктар боюнча туруктуу комиссиясына милдеттендирилсин.
			6. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

 **Төрага Н.Орозбаев**

Депутаттардын Жалал-Абад шаардык кеӊешинин 27.11.2023-ж. кезексиз XXXV сессиясынын №1-токтомуна 1-тиркеме

|  |
| --- |
| **Жалал-Абад шаары боюнча 2024-жылы республикалык бюджеттен дем берүүчү (үлүштүк) гранттын эсебинен каржылануучу долбоорлордун тизмеси** |
| № | **Мекеме ишканалардын аталышы** | **Долбоорлордун аталышы** | **Каржылоонун көлөмү (сом)** |
| Респуб-к бюджет | Жерг-түү бюджет | Муктаждык |
|  | №1 мектеп | Шыбак жана сырткы дубалдарды жана спорт залды капиталдык оңдоо, чатырын жана эски жыгач тезезелерди пластик терезелерге алмаштыруу |  3 000 000  | 2 000 000 | 5 000 000 |
|  | ҮДТ №3 | Канализация жана жылытуу системаларын оңдоо, раковина орнотуу, 1 жана 2-кабаттардагы дааратканаларды оңдоо, терезе жээктерин жана душтарды алмаштыруу |  3 000 000 | 1 375 745 |  4 375 745 |
|  | ҮДТ №7  | Учурдагы оңдоо иштери, полду плиткалар менен алмаштыруу, эшик-терезелерин алмаштыруу | 2 000 000 | 888897 | 2 888 897 |
|  | №10 мектеп | Имараттын капиталдык оӊдоп түзөө иштери | 3 000 000 | 1 691 389 | 4 691 389 |
|  | №36 Балдар бакчасы “Ласточка” | Имараттын терезе-эшик блокторун алмаштыруу жана чатырын алмаштыруу | 3 000 000 | 1 911 345 | 4 911 345 |
|  | Жалал-Абад шаарынын Маданият сарайы | Имараттын эшик-терезелерин жана чатырын алмаштыруу | 1 400 000 | 600 000 | 2 000 000 |
|  | №13 мектеп | Укладка асфальта на спортивной площади и территории СОШ №13 им. Р.Азимова г.Жалал-Абад | 3 000 000 | 1 951 196 | 4 951 196 |
|  | **Жалпы** |  **Сумма**  | **18 400 000** | **10 418 572** | **28 818 572** |

**Депутаттардын Жалал-Абад**

**шаардык кеӊешинин жооптуу катчысы О.Эшенкулов**